b'\n_START_ARTICLE_\nSvetovno prvenstvo v hokeju na ledu 1987\n_START_PARAGRAPH_\nSvetovno prvenstvo v hokeju na ledu 1987 je bilo dvainpetdeseto Svetovno prvenstvo v hokeju na ledu. Potekalo je med 13. marcem in 3. majem 1987 na Dunaju, Avstrija (skupina A), v Canazeiu, Italija (skupina B), K\xc3\xb8benhavnu, Danska (skupina C) in Perthu, Avstralija (skupina D). Zlato medaljo je osvojila \xc5\xa1vedska reprezentanca, srebrno sovjetska, bronasto pa \xc4\x8de\xc5\xa1koslova\xc5\xa1ka, v konkurenci osemindvajsetih reprezentanc, \xc5\xa1tiriindvajseti\xc4\x8d tudi jugoslovanske, ki je osvojila dvajseto mesto. To je bil za \xc5\xa1vedsko reprezentanco \xc4\x8detrti naslov svetovnega prvaka. Prvi\xc4\x8d je Svetovno prvenstvo potekalo v \xc5\xa1tirih kakovostnih skupinah, A, B, C in D.'